b'\n_START_ARTICLE_\nBayeux\n_START_SECTION_\nZgodovina\n_START_PARAGRAPH_\nMesto je bilo v rimskem imperiju znano kot Augustodurum. To pomeni durum (keltska beseda duro - \'vrata\', vali\xc5\xbeansko dor, bretonsko dor" \'vrata\') posve\xc4\x8dena Avgustu, rimskemu cesarju. Keltska beseda duron, latinizirana kot durum, je bila verjetno uporabljena za prevajanje latinske besede forum (primer Frejusov Forum Julii, posve\xc4\x8den Juliju Cezarju._NEWLINE_Ime mesta izvira iz keltskega plemena Bajocassov, ki je \xc5\xbeivelo na tem obmo\xc4\x8dju v poznem cesarstvu..\n_START_SECTION_\nPoreklo\n_START_PARAGRAPH_\nMesto je bilo ustanovljen kot galsko-rimska naselbina v 1. stoletju pred na\xc5\xa1im \xc5\xa1tetjem pod imenom Augustodurum, Bayeux je glavno mesto ozemlja nekdanjega galskega ljudstva Bodiocassi katerih ime se pojavi v spisih Plinija starej\xc5\xa1ega. Dokaz o zgodnej\xc5\xa1i \xc4\x8dlove\xc5\xa1ki prisotnosti na ozemlju prihaja iz utrjenih keltskih tabori\xc5\xa1\xc4\x8d, vendar ni dokazov o kakr\xc5\xa1nem koli ve\xc4\x8djem keltskem mestu pred organizacijo Galije v rimskih civitates. Verjetno je \xc5\xa1lo za omejene, raztresene keltske postojanke vzdol\xc5\xbe bregov rek Aure in Drome ali na Mount Phaunus, kjer so imeli sveti\xc5\xa1\xc4\x8de in kjer so na\xc5\xa1li pokopali\xc5\xa1\xc4\x8da. Titus Sabinus, poro\xc4\x8dnik Julija Cezarja je zasedel regijo Bessin v imenu rimskega cesarstva._NEWLINE_Mesto omenja Ptolemaj v pismu vladarju Antoniusu Pijusu pod imenom Noemagus Biducassium (za Noviomagus Badiocassium - \'Novi trg Badiocassi\') in tako je ostalo v \xc4\x8dasu rimskega imperija. Glavna ulica je bila \xc5\xbee sredi\xc5\xa1\xc4\x8de mesta. Nekaj kopali\xc5\xa1\xc4\x8d pod cerkvijo sv. Lovrenca in po\xc5\xa1to na Dairy Street ter oblikovana glava boginje Minvere so najdbe, ki potrjujejo sprejetje rimske kulture. Podrobnej\xc5\xa1i pregled ogromnih blokov v letu 1990, odkritih v katedrali iz 19. stoletja, ka\xc5\xbeejo prisotnost stare rimske stavbe. Bayeux je bil zgrajen na razpotju med Lisieux in Valognes in se je razvil najprej na zahodnem bregu reke. Do konca 3. stoletja je bil ograjen z obzidjem, ki je bilo odstranjeno v 18. stoletju. Nekaj sledov je \xc5\xa1e vedno vidnih in jim je lahko slediti. Trdnjava v mestu se je nahajala v jugozahodnem kotu, stolnica pa na jugovzhodu. Kot pomembno mesto v Normandiji, je bil Bayeux del obalne obrambe rimskega imperija proti piratom, tam je bila stacionirana rimska legija.\n_START_SECTION_\nSrednji vek\n_START_PARAGRAPH_\nV \xc4\x8dasu vikin\xc5\xa1kih vpadov v poznem 9. stoletju, je bilo mesto v veliki meri uni\xc4\x8deno, vendar je bilo obnovljeno v za\xc4\x8detku 10. stoletja pod vladavino Bothonov. V 11. stoletju je nastalo pet vasi zunaj obzidja na severvzhodni strani, kar ka\xc5\xbee na rast v vojvodini Normandiji. Viljem Osvajalec je v mestu zgradil stolnico, ki je bila posve\xc4\x8dena leta 1077. Vendar pa je mesto za\xc4\x8delo izgubljati pomen, ko je Viljem svoj sede\xc5\xbe prestavil v Caen. Ko je kralj Henrik I. Angle\xc5\xa1ki porazil svojega brata Roberta Curthosa za prevlado v Normandiji, je mesto za\xc5\xbegal za zgled ostalim v vojvodini. Pod Richardom Lionheartom, je bil Bayeux dovolj bogat za nakup ob\xc4\x8dinske listine. Od konca Richardove vladavine do konca stoletne vojne, je bil Bayeux ve\xc4\x8dkrat izropan, dokler ga ni zavzel leta 1417 Henrik V. Angle\xc5\xa1ki. Po bitki pri Formigny, je Karel VII. Francoski ponovno zavzel mesto in odobril splo\xc5\xa1no amnestijo ljudstvu leta 1450. Zasedba Bayeux je napovedala vrnitev k blaginji, kot prostor za nove dru\xc5\xbeine, ki so nadomestile tiste zdesetkane zaradi vojne in te so zgradile okoli 60 dvorcev razpr\xc5\xa1enih po vsem mestu, iz kamna, ki je izpodrinil les.\n_START_SECTION_\nModerna doba\n_START_PARAGRAPH_\nOzemlje okoli Bayeuxa, imenovano Bessin, je bilo bailiffovo okro\xc5\xbeje province Normandija vse do francoske revolucije._NEWLINE_Med drugo svetovno vojno je bil Bayeux med prvimi mesti, ki so jih zavezniki osvobodili in 16. junija je imel general Charles de Gaulle tam prvi pomembni govor na osvobojenih francoskih tleh. V njem je jasno povedal, da je Francija na strani z zavezniki. Stavbe v Bayeuxu so bile prakti\xc4\x8dno nedotaknjene v bitki za Normandijo, saj so bile nem\xc5\xa1ke sile v celoti vklju\xc4\x8dene v obrambo Caena._NEWLINE_Vojno pokopali\xc5\xa1\xc4\x8de v Bayeuxu s spomenikom vklju\xc4\x8duje najve\xc4\x8dje britansko pokopali\xc5\xa1\xc4\x8de iz \xc4\x8dasa druge svetovne vojne v Franciji. Tukaj se nahaja 4648 grobov, od tega 3935 britanskih in 466 nem\xc5\xa1kih. Ve\xc4\x8dina tistih, ki so pokopani so bili ubiti v invaziji na Normandijo._NEWLINE_V Bayeuxu je tudi spomenik vsem novinarjem, ki so izgubili svoje \xc5\xbeivljenje, medtem ko so poro\xc4\x8dali. Spomenik je zasnoval francoski arhitekt Samuel Craquelin. Spomenik na\xc5\xa1teva imena 1889 novinarjev ubitih med letoma 1944 in 2007. Spomenik je bil postavljen v Bayeuxu zaradi svoje zgodovinske osvoboditve 7. junija 1944.\n_START_SECTION_\nGeografija\n_START_PARAGRAPH_\nKraj le\xc5\xbei v pokrajini Bessin (Normandija), 7\xc2\xa0km od obale Rokavskega preliva, med Cotentinskim polotokom na zahodu in oddaljen 30\xc2\xa0km od Caena na vzhodu. Mesto le\xc5\xbei na nadmorski vi\xc5\xa1ini med 32-67 metrov - s povpre\xc4\x8djem 46 metrov - in ga razpolavlja reka Aure. Bayeux se nahaja na kri\xc5\xbei\xc5\xa1\xc4\x8du ceste RN 13 in proge vlaka Pariz-Caen-Cherbourg._NEWLINE_Reka Aure, ki te\xc4\x8de skozi Bayeux, ponuja panoramski pogled na \xc5\xa1tevilne lokacije. Ima relativno visoko stopnjo motnosti, hitrost njene rjavkaste vode je zmerna zaradi rahlega naklona vodotoka, vendar pa so hitrosti vi\xc5\xa1je, kjer je na nekaterih mestih ozka, kot je to v centru Bayeuxa.\n_START_SECTION_\nUprava\n_START_PARAGRAPH_\nBayeux je sede\xc5\xbe istomenskega kantona, v katerega so poleg njegove vklju\xc4\x8dene \xc5\xa1e ob\xc4\x8dine Agy, Arganchy, Barbeville, Cottun, Cussy, Gu\xc3\xa9ron, Monceaux-en-Bessin, Nonant, Ranchy, Saint-Loup-Hors, Saint-Martin-des-Entr\xc3\xa9es, Saint-Vigor-le-Grand, Subles, Sully in Vaucelles z 20.744 prebivalci._NEWLINE_Mesto je tudi sede\xc5\xbe okro\xc5\xbeja, sestavljenega iz kantonov Balleroy, Bayeux, Caumont-l\'\xc3\x89vent\xc3\xa9, Isigny-sur-Mer, Ryes in Tr\xc3\xa9vi\xc3\xa8res s 63.022 prebivalci.\n_START_SECTION_\nZnamenitosti\n_START_PARAGRAPH_\nGlavna znamenitost mesta je muzej, v katerem hranijo tapiserijo iz Bayeuxa. Gre za zvitek iz leta 1077, na katerem je upodobljena zgodba o bitki pri Hastingsu (iz leta 1066). Tapiserijo je dal izdelati \xc5\xa1kof Odo iz Bayeuxa. Po legendi naj bi jo naredila Reine Matilda, \xc5\xbeena Viljema Osvajalca, verjetno pa so bile narejene in oblikovane v Angliji._NEWLINE_Velika normansko-romanska in gotska stolnica Notre-Dame, Bayeux, posve\xc4\x8dena leta 1077, je bila verjetno prvotni dom tapiserije, kjer naj bi jo razstavil Viljemov polbrat Odo iz Bayeuxa._NEWLINE_Jardin Botanique de Bayeux je botani\xc4\x8dni vrt iz leta 1864.'